5F馬自達 primary 61st (2011/02/07 16:09): 公昔騎龍白雲鄉，手抉雲漢分天章。天孫為織雲錦裳。飄然乘風來帝旁，下與濁世掃秕糠，西遊咸池略扶桑，草木衣被昭回光。追逐李、杜參翱翔；汗流籍、湜走且僵，滅沒倒影不能望。作書詆佛譏君王，要觀南海窺衡、湘。歷舜九嶷弔英、皇。祝融先驅海若藏，約束蛟鱷如驅羊。鈞天無人帝悲傷，謳吟下招遣巫陽。犦牲雞卜羞我觴，於粲荔丹與蕉黃。公不少留我涕滂，翩然被髮下大荒。